**M/S *Isla*** on Kuljetus Savolaisen omistama vuonna 1962 Norjassa valmistunut yhteysalus. *Isla* liikennöi vuoteen 2011 saakka nimellä Linta, Saaristomerellä Naantalin ja Paraisten kaupunkien saaristossa niin kutsutulla Pienellä Rengastiellä, reitillä Nauvo–Seili–Hanka (Rymättylä). Aluksen pituus on 27 metriä ja sille mahtuu 100 matkustajaa, sekä 8 henkilöautoa.

M/S *Linta* korvattiin kesäkuussa 2011, kun Archipelago Lines Oy:n Norjasta ostama vuonna 1974 rakennettu M/S *Östern* asetettiin reitille. Sen autopaikka- ja matkustajakapasiteetti on suurempi kuin *Lintan*. *Lintan* autopaikat eivät vilkkaimpana aikana riittäneet.

Käyttöhistoria
--------------

*Linta* rakennettiin Norjassa As Stord Verftin telakalla vuonna 1962 vuonolaivaksi. Se palveli Norjassa nimillä *Huglo* (vuoteen 1980), *Ulla-Förre* (1980–1987) ja *Björneland* (1987–1989). Vuonna 1989 Päike-matkailu osti aluksen Suomeen ja siirsi sen Päijänteelle reitille Sysmä-Kuhmoinen. Samalla aluksen nimi vaihtui *Lintaksi*. Päijänteellä *Linta* liikennöi vuoteen 1999 saakka, jolloin se siirrettiin takaisin meriliikenteeseen. Alus oli käyttämättömänä Kotkassa muutaman vuoden, kunnes vuonna 2002 aluksella tehtiin peruskorjaus Virossa, ja se siirtyi Saaristomerelle. Nykyään M/S Isla liikennöin ympärivuotisesti Rymättylän reittialueella reitillä Haapala-Maisaari-Samsaari-Ruotsalainen-korvenmaa-Pakinainen-Pähkinäinen.

### Linta Saaristomerellä

*Linta* asetettiin liikenteeseen Rymättylän ja Nauvon välille 2. kesäkuuta 2003 ja siten syntyi Pikku rengastie. Tästä Saariston rengastien lyhyemmästä reitistä muodostui nopeasti suosittu reitti niin pyöräilijöiden kuin autoilijoidenkin keskuudessa. Päällikkö Harri Järvisen mukaan ensimmäisen kesäkauden matkustajatavoitteeksi asetettiin 5 000 henkilöä. Järvinen on aluksen Suomessa oloajan pitkäaikaisin päällikkö ja on toiminut tehtävässään yli 15 vuotta. Matkustajatavoite ylittyi reilusti ja *Lintaa* käytettiin lähes kaksi kertaa arvioitua enemmän.

*Lintan* laituripaikka sijaitsi Paraisten kaupungin Nauvon pääsaaressa Storlandetissa, sen kirkonkylässä Nauvon vierasvenesatamassa.

  

Alus *Huglona*

Kuvia
-----

* «Huglo» kuvattuna Løfallstrandissa.«Huglo» kuvattuna Løfallstrandissa.
* «Huglo» kuvattuna Gjermundshamnissa.«Huglo» kuvattuna Gjermundshamnissa.

Lähteet
-------

* Hokkinen, Lauri: *Rengastietä Turun saaristoon*. Raisio: Abonisos, 2009. ISBN 978-952-92-5100-1.

### Viitteet

1. 1 2  Nauvo-Seili-Hanka (Rymättylä) – Linta  11.2.2011. Varsinais-Suomen elinkeino-, liikenne- ja ympäristökeskus.  Arkistoitu 22.6.2011. Viitattu 4.6.2011.
2. 1 2 3  M/S Linta Archipelago Lines Oy.  Arkistoitu 30.5.2010. Viitattu 4.6.2011.
3. ↑  Östern tuli Bergenistä korvaamaan ahtaan Lintan *ts.fi (Turun Sanomat)*.  26.6.2011. Turku:  TS-Yhtymä Oy. Viitattu 5.1.2012. [vanhentunut linkki]
4. ↑  Leppänen, Raija: Linta aloitti, Östern jatkaa  2.6.2011. Rannikkoseutu.  Arkistoitu 19.7.2014. Viitattu 4.6.2011.
5. 1 2  Orell, Jussi: Uusi yhteysalusreitti Nauvosta Rymättylään avattiin  17.6.2003. Turun Sanomat. Viitattu 4.6.2011. [vanhentunut linkki]
6. ↑  Hokkinen, Lauri: Pikku Rengastie Abonisos.  Arkistoitu 5.3.2012. Viitattu 4.6.2011.
7. ↑  Lähteenmäki, Lassi: Pieni rengastie jumissa alusrikon takia  27.07.2009. Turku:  YLE. Viitattu 4.6.2011. [vanhentunut linkki]
8. ↑  Orell, Jussi: Helle sai lomalaiset saariston lautoille  18.7.2003. Turun Sanomat. Viitattu 4.6.2011. [vanhentunut linkki]
9. ↑  Kalpa, Tiina: Bussitkin halutaan Lintan kyytiin  7.5.2004. Turun Sanomat. Viitattu 4.6.2011. [vanhentunut linkki]
10. ↑  Hokkinen, Lauri: "Nauvon vierasvenesatama", *Rengastietä Turun saaristoon*, s. 28.